Diari Oficial de la Generalitat Valenciana


Sumari del DOGV 9821, del 04-04-2024 (2024/2746)

RESOLUCIÓ de 25 de març de 2024, del conseller d'Agricultura, Ramaderia i Pesca, per la qual es proveïxen pel sistema de lliure designació els llocs vacants 6270, 24696 i 29965 anunciats per la convocatòria 2/2024, Resolució de 17 de gener de 2024, de la Direcció General de Funció Pública (DOGV 9774, 25.01.2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2746


Data del document
:   25-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 25 de març de 2024, del conseller d'Agricultura, Ramaderia i Pesca, per la qual es proveïxen pel sistema de lliure designació els llocs vacants 6270, 24293 i 29147 anunciats per la convocatòria 2/2024, Resolució de 17 de gener de 2024, de la Direcció General de Funció Pública (DOGV 9774, 25.01.2024). [2024/2746]  
Vists els informes preceptius i vinculants de la Direcció General de Funció Pública, de 16 de febrer de 2024, sobre compliment dels requisits de les persones participants en la provisió dels llocs de treball, 6270 cap Secretaria director/a general, 24742 secretari/ària conseller/a i el lloc 29171 coordinador/a assessor/a subsecretari de la convocatòria 2/2024, Resolució de 17 de gener de 2024, de la Direcció General de Funció de Pública (DOGV 9774, 25.01.2024), per a la provisió pel procediment de lliure designació dels llocs de treball de naturalesa funcionarial en la Conselleria d'Agricultura, Ramaderia i Pesca i d'acord amb els informes de 29 de febrer de 2024 i d'11 de març de 2024 emesos pels centres directius als quals estan adscrits els llocs de treball:  
  
Respecte al lloc de treball número 6270 cap Secretaria director/a general, es considera que la persona més idònia per a l'acompliment del lloc, és Pilar Arnau Sánchez, ja que ha exercit durant més de 19 anys llocs de cap de negociat i de secretària d'alt càrrec, així com llocs de coordinador assessor d'alt càrrec, relacionats amb el seu subgrup i nivell, que permet inferir que té aptitud per a proposar les mesures necessàries per a l'adequada organització de la unitat administrativa i el funcionament de l'agenda de l'alt càrrec, així com per a promoure la coordinació i cooperació del personal de la unitat, aspecte necessari per a l'execució de les directrius fixades per la persona titular de la direcció general.  
Quant al lloc de treball número 24412 secretari/ària conseller, Víctor Zacares García resulta ser la persona idònia atés l'acompliment de servicis com a secretari de les persones titulars dels òrgans superiors de la conselleria amb competències en matèria d'agricultura, ramaderia, pesca, alimentació, política agrària comuna i regadius, que permet inferir que té aptitud per a proposar les mesures necessàries per a l'adequada organització de la unitat administrativa i el funcionament de l'agenda de la persona titular de la conselleria, així com per a promoure la coordinació i cooperació del personal de la unitat, aspecte necessari per a l'adequada organització de l'execució de les directrius fixades per la persona titular de la conselleria.  
Finalment, per al lloc de treball 29950 coordinador/a assessor/a sotssecretari, l'única candidata ha sigut Luz Cremades Villanueva, que és la persona idònia, perquè té acreditat l'acompliment, durant més de 25 anys, de llocs amb rang de cap Secretaria d'alt càrrec, que permet inferir que té aptitud per a ajudar els altres a rendibilitzar al màxim la seua capacitat; crear un bon entorn de treball mitjançant l'ordenació de coses i processos i la clarificació de rols i esquemes organitzatius; així com, visió per a evitar la confrontació en la presa de decisions, promovent la coordinació entre tots i l'adequat seguiment del treball, a fi d'aconseguir els objectius marcats per l'alt càrrec.  
  
Per tot el que s'ha exposat i de conformitat amb el que disposen els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell que aprova el Reglament de selecció, provisió de llocs de treball i mobilitat del personal de la funció pública valenciana, en virtut de la competència legalment conferida, resolc:  
  
Primer  
Nomenar Pilar Arnau Sánchez, funcionària de carrera, del subgrup C1-01 amb DNI \*\*\*5150\*\* com a cap Secretaria director/a general, lloc de treball número 6270, subgrup C1/C2, sector indistint (G/E), nivell competencial nivell 16 i complement específic E032.  
  
Segon  
Nomenar Víctor Zacares Garcia, funcionari de carrera, del subgrup C2-01 amb DNI \*\*\*7094\*\* com a secretari conseller, lloc de treball número 24026, subgrup C1/C2, sector indistint (G/E), nivell competencial nivell 18 i complement específic E038.  
  
Tercer  
Nomenar Luz Cremades Villanueva, funcionària de carrera, del subgrup C1-01 amb DNI \*\*\*3709\*\* com a coordinadora assessora sotssecretari, lloc de treball número 29187, subgrup C1, sector indistint (G/E) nivell competencial nivell 22 i complement específic E047.  
  
Nomenaments i cessaments:  
El cessament en l'actual lloc de treball de les persones interessades es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'esta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua notificació o bé, recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos a comptar des de l'endemà de la seua notificació. Tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 25 de març de 2024.- El conseller d'Agricultura, Ramaderia i Pesca: José Luis Aguirre Larrauri.